钦定古今图书集成/明伦汇编/氏族典/第093卷 > 《廖用贤尚友录》 > 俞宪
## 钦定古今图书集成/明伦汇编/氏族典/第093卷 > 《廖用贤尚友录》 > 俞宪

按《无锡县志》：“宪字汝成，嘉靖十七年进士。除刑部主
事，出为藩幕，稍迁绍兴府同知，摄守篆。时巡抚严海
禁，而郡县希旨罗织为民病。宪至，其狱悉解。再为南
京刑部员外郎，寻擢江西佥事，九江饶州兵备，历山
东参议，分守辽阳，备兵井陉，兼理三关计，禽贼张万
仓、崔相等。仍领易州大明道，修筑边墙。再历山东参”
政。修治章丘、博，兴、济、漯、小清河诸流，息其水患。会入
觐，遂乞归。穆宗即位，进阶正奉大夫。